Når du er henvist til udredning for symptomer som din egen læge ikke kan afhjælpe, har du ret til at blive undersøgt og diagnosticeret indenfor 30 dage. Vi hjælper dig med at blive udredt og få din diagnose stillet indenfor fristen.
Når din diagnose er stillet, har du ret til at komme i behandling eller blive tilbudt operation indenfor 30 dage. Vi hjælper dig med at komme hurtigt i behandling.
Hvis du ønsker at blive behandlet i udlandet på det offentliges regning, kan vi ligeledes rådgive og vejlede om, hvordan du skal bære dig ad.